Heilie se Hoender in Coke | Rapport
Vinnige, lekker en ekonomiese resepte is altyd gewild. Hierdie is so maklik en daarom gee ek vandeesweek sommer twee resepte wat treffers sal wees! Die hoender word geprut tot lekker klewerig in die sous en die varkworsies het weer ’n lekker soetsuur smaak.Hoender in Coke Lewer 4 – 6 porsies1 kg hoenderstukke (boudjies, vlerkies, dye)Marinade60 ml (¼ k) sojasous60 ml (¼ k) bruinsuiker30 ml (2 e) bruinasynsout en varsgemaalde swartpeper na smaak340 ml-blik Cokeroosmaryntakkie of enige ander vars kruieMetode1. Meng al die marinade-bestanddele saam. Giet oor hoenderstukke en marineer vir omtrent 1 uur in yskas.2. Plaas hoender in ’n swaarboomkastrol en kook vir ongeveer 45 minute in die marinade. Draai hoender gereeld om. 3. Skep die meeste van sous af en braai die hoenderstukke in die laaste bietjie marinade tot goudbruin. Sit warm voor met ’n stysel of groente na smaak. Soetsuur varkworsiesLewer 4 – 6 porsies30 ml (2 e) kookolie375 g (omtrent 6) varkworsies 3 middelslag-uie, geskil en skywe gesny 125 ml (½ k) bruinsuiker 30 ml (2 e) Worcestersous 125 ml (½ k) tamatiesous 30 ml (2 e) bruinasyn sout en varsgemaalde swartpeper na smaak Metode1 . Plaas olie in ’n swaarboomkastrol en braai worsies tot ligbruin. Voeg uie by en soteer vir omtrent 2 minute. 2. Voeg al die ander bestanddele by. Bring tot kookpunt, verlaag hitte en laat prut vir sowat 20 minute. Sit worsies voor met sous oor kapokaartappels of rys. e-pos artikel